stanford-oval/wikipedia huggingface dataset:
Marvel-universumin jumalat
Uudet jumalat > Pohjoisen jumalat (Asgardilaiset) > Kalevalaiset

Marvel-universumista löytyy myös suomalaisia jumalia, joiden ensiesiintyminen (oikeammin pelkkä maininta) tapahtui Thor (vol. I)-lehden numerossa 300 (1980). Kalevalaisten toimintapaikka on Kalevala ja Marvel on maininnut ainakin ylijumala Ukon (Akka rinnastettiin Gaeaan) ja Vammattaren. Vammatar on selkeästi puhtaasti pahansuopa henkiolento, mutta Ukko, joka istuu jumalten kanssa keskustelemassa pilvien keskellä, kuvataan pukeutuneena keltaiseen haarniskaan ja punaiseen viittaan. Hänellä on kädessään lyhyt sauva ja päässään kreikkalaistyyppinen hopliittien kypärä.
"Väärät" jumalat

Muutamat hahmot Marvel-universumissa ovat väittäneet olevansa jumalia tai heitä on erehdyksessä pidetty jumalina. Näitä ovat muiden muassa:
Tuho (palvottu Huitzilopochtlina, Kalina, Sethinä ja mahdollisesti myös muissa muodoissa)
Demonit
Ikuiset (Zurasta erehdyttiin pitämään Zeuksena)
Storm (palvottiin jumalattarena Keniassa)
Aiheesta muualla

GODS in the Marvel Universe, at marvunapp.com (englanniksi)
Suomalaiset jumalat Marvel-universumissa: Tapio, Nyyrikki, Äkräs, Ahti, Ukko, Ilmarinen, Vammatar, Surma ja Tuoni.
Alfred Kienzle

| Mitalit> Miesten vesipallo.Maa:   Saksa. Olympialaiset  | Mitalit> Miesten vesipallo.Maa:   Saksa. Olympialaiset  | Mitalit> Miesten vesipallo.Maa:   Saksa. Olympialaiset  | Miesten vesipallo> Maa:   Saksa. |
| --- | --- | --- | --- |
|  Hopeaa | Berliini 1936 | joukkuekilpailu |  |
Alfred Kienzle (1. toukokuuta 1913 Stuttgart – 4. syyskuuta 1940 Reims) oli saksalainen vesipalloilija ja olympiamitalisti. Hän kilpaili vuoden 1936 kesäolympialaisissa Berliinissä ja kuului siellä lajissa hopeaa saaneeseen joukkueeseen. Hän kaatui toisessa maailmansodassa.
American Ninja 4

| American Ninja 4> American Ninja 4: The Annihilation |
| --- | --- |

Ohjaaja:  Cedric Sundstrom
Käsikirjoittaja:  David Geeves
Tuottaja:  Ovidio G. Assonitis Christopher Pearce
Säveltäjä:  Nic. tenBroek
Kuvaaja:  Joseph Wein
Leikkaaja:  Claudio Ytruc
Lavastaja:  Emilia Roux
Pääosat:  Michael Dudikoff David Bradley
Valmistustiedot
Valmistusmaa:   Yhdysvallat
Tuotantoyhtiö:  Golan-Globus Productions Cannon Group
Levittäjä:  Cannon Films Netflix
Ensi-ilta:   30. lokakuuta 1990  14. marraskuuta 1990  8. maaliskuuta 1991  1991
Kesto:  95 min
Alkuperäiskieli:  englanti
Edeltäjä:  American Ninja 3
Seuraaja:  American Ninja 5
Aiheesta muualla
IMDb 
Elonet
AllMovie
Infobox OKNimi-testi OK: 
American Ninja 4 (engl. American Ninja 4: The Annihilation) on vuonna 1990 ensi-iltansa saanut toimintaelokuva, jonka ohjasi Cedric Sundstrom ja käsikirjoitti David Geeves. Pääosassa esiintyivät Michael Dudikoff ja David Bradley. Elokuva jäi Michael Dudikoffin viimeiseksi American Ninja -elokuvaksi.
American Ninja 4 tuotti Yhdysvalloissa hieman yli 358 tuhatta dollaria, jonka myötä se on America Ninja elokuvasarjan heikoimmin tuottanut elokuva.
Juoni

CIA-agentti Sean Davidson lähetetään uuteen tehtävään pelastamaan brittiläisen entisen sotilaan Mulgrewin kidnapaamat ja kidutetut Delta Forcen erikoisjoukon. Davidson joutuu kuitenkin siepatuksi yhdessä Brackstonin ja Sarahin kanssa, kun he huomaavat Mulgrewin tekevän yhteistyötä militaristisen Maksoodin kanssa, joka suunnittelee räjäyttävänsä New Yorkin salkun kokoisella ydinpommilla. Davidson, Brackston ja Sarah joutuvat Mulgrewin vangeiksi, jotka hän kahlitsee yhdessä Delta Forcen sotilaiden kanssa samaan selliin. Mulgrew ryhtyy kiduttamaan heitä, kun Davidson ja Brackston eivät suostu kertomaan keitä he ovat ja millä asialla he ovat. Tilanne houkuttelee Joe Armstrongin eläkkeeltä takaisin toimintaan mukaan ja hän saa tarvittavat apujoukot päästäkseen Mulgrewin ja Maksoodin linnoitukseen, jossa vaanii joukko koulutettuja ninjoja.
Linnoituksessa Joe ja Sean taistelevat ninjoja vastaan ja Joe haastaa ninjajohtajan kaksintaisteluun, kun taas Sean kamppailee kellarissa Mulgrewin kanssa pelastaakseen Sarahin. Kun molemmat ovat lyöneet vihollisensa, Joe poistuu paikalta ja sanoo Seanille että löytää hänet koulustaan.
Näyttelijät

| 0 | 1 | 2 |
| --- | --- | --- |
|  Michael Dudikoff  | … |  Joe Armstrong   |
|  David Bradley  | … |  Sean Davidson   |
|  James Booth  | … |  Mulgrew   |
|  Dwayne Alexandre  | … |  Brackston   |
|  Ken Gampu  | … |  Tri. Tamba   |
|  Robin Stille  | … |  Tri. Sarah   |
|  Franz Dobrowsky  | … |  O'Reilly   |
|  Ron Smerczak  | … |  Maksood   |
|  Kely McClung  | … |  Super Ninja, Delta Force Team   |
|  Jody Abrahams  | … |  Pango   |
|  Anthony Fridjohn  | … |  Freddie, Treddle   |
|  David Sherwood  | … |  Gavin   |
|  Sean Kelly  | … |  Norris   |
|  Jamie Bartlett  | … |  Segal   |
American Philosophical Society

American Philosophical Societyn toimitila Philosophical Hall.
American Philosophical Society (APS) on yhdysvaltalainen tieteellinen järjestö, jonka perusti Benjamin Franklin vuonna 1743 maan ensimmäisenä oppineiden yhteisönä. Sen jäsenet edustavat monia eri tieteenaloja. Järjestön päätoimipaikka on Pennsylvanian Philadelphia, jossa sillä on toimitilat Independence National Historical Parkissa.
American Philosophical Society valitsee jäseniä ansioiden perusteella. Se myös myöntää lukuisia eri palkintoja ja mitaleita, kuten vuodesta 1906 Benjamin Franklin Medalia. American Philosophical Societyn vuonna 1786 perustettu Magellanic Premium on vanhin yhdysvaltalaisen instituution myöntämä tiedepalkinto. American Philosophical Societyn julkaisuihin kuuluvat Memoirs, Proceedings, Transactions ja Year Book.
Historia

Thomas Hopkinsonista tuli American Philosophical Societyn ensimmäinen puheenjohtaja ja Franklinista sihteeri. Vuonna 1769 American Philosophical Societyyn yhdistettiin Franklinin perustama toinen tiedejärjestö, American Society. Tällöin Franklin valittiin yhdistyneen järjestön puheenjohtajaksi, jona hän toimi kuolemaansa (1790) saakka. Häntä seurasivat puheenjohtajina David Rittenhouse (1791–1796) ja Thomas Jefferson (1797–1814). American Philosophical Societyn varhaisiin jäseniin kuului muun muassa lääkäreitä, juristeja, kirkonmiehiä ja kauppiaita, jotka tunsivat mielenkiintoa tieteitä kohtaan. Varhaisiin jäseniin kuuluivat myös George Washington, John Adams, Alexander Hamilton, Thomas Paine, Benjamin Rush, James Madison ja John Marshall. Jäseniksi otettiin lisäksi ansioituneita ulkomaalaisia, kuten Gilbert du Motier de Lafayette, Friedrich Wilhelm von Steuben ja Tadeusz Kościuszko. Ensimmäinen seuran jäseneksi valittu nainen oli Jekaterina Daškova (1789). Myöhemmin naispuolisista tieteilijöistä tulivat valituiksi muiden muassa Elizabeth Cabot Agassiz, Marie Curie, Gerty Cori ja Margaret Mead.
1780-luvun jälkipuoliskolla toiminnan keskukseksi rakennettiin Philosophical Hall. American Philosophical Society pystyi täyttämään kansalliskirjaston ja jopa patenttitoimiston tehtävät. Se toimi mallina monille myöhemmin perustetuille oppineiden yhteisöille. 1800-luvulla American Philosophical Societyyn kuuluivat muiden muassa John James Audubon, Robert Fulton, Charles Darwin, Thomas Edison, Alexander von Humboldt ja Louis Pasteur. 1900-luvun jäsenten joukossa olivat Albert Einstein, Robert Frost, George C. Marshall ja Linus Pauling.
Huomattavien lahjoitusten myötä American Philosophical Societyn toiminta sai 1930-luvulla uusia suuntia. Seura antoi huomattavaa rahoitusta muun muassa Tikalin arkeologisiin kaivauksiin Guatemalaan. Lisäksi tukea alettiin antaa muun muassa tieteellisten kirjojen ja artikkeleiden tuottamista varten. Vuonna 1959 American Philosophical Society perusti tutkimuskirjastoaan varten uuden tilan; avattiin Library Hall. Vuonna 1981 laajentunut toiminta vaati vielä kolmannen toimitilan oston seuralle. Vuonna 2001 Philosophical Hallin tiloihin avattiin American Philosophical Societyn museo.
Aiheesta muualla

Viralliset sivut (englanniksi)
Ahopirkko

| Ahopirkko |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Härömäiset Cucujoidea
Heimo::  Leppäkertut Coccinellidae
Alaheimo::  Coccinellinae
Tribus::  Halyziini
Suku::  Psyllobora
Laji::  vigintiduopunctata
Kaksiosainen nimi
 Psyllobora vigintiduopunctata  Linnaeus, 1758 
Katso myös
   Ahopirkko Wikispeciesissä   Ahopirkko Commonsissa 
Infobox OKNimi-testi OK: 
Ahopirkko (Psyllobora vigintiduopunctata), jota kutsutaan myös nimellä 22-pistepirkko, on leppäkerttujen heimoon kuuluva hyönteislaji. Ahopirkko on 3–4 mm kokoinen kovakuoriainen, jonka kirkkaankeltaisissa peitinsiivissä on 22 pistettä. Ahopistepirkot liikkuvat pensaiden ja ruohovartisten kasvien lehdille. Sekä aikuiset että toukat ovat hyödyllisiä, sillä ne syövät kasveista härmän sienirihmastoja lehtien pinnoilta.
Ahopirkon toukka.
Aiheesta muualla

Ötökkätieto: Ahopirkko (Psyllobora vigintiduopunctata)
Insectts.fi: Kuvia ahopirkoista (Arkistoitu – Internet Archive)
Bug Guide: Species Psyllobora vigintiduopunctata - 22-spotted Lady Beetle (englanniksi)
Centre for Agriculture and Biosciences International (CABI): Psyllobora vigintiduopunctata (englanniksi)
Pherobase: Semiochemicals of Psyllobora vigintiduopunctata , the Twentytwo-spotted ladybird (englanniksi)
Abu Bakr al-Razi

Al-Razi kuvattuna Gerard Cremonalaisen teoksessa Recueil des traités de médecine (1250-1260).
Alkulehti al-Razin lääketieteen oppikirjasta Kitāb al-ḥāwī fi al-tibb.
Abū Bakr Muhammad ibn Zakarīya al-Rāzī (pers. ‏زكريای رازی‎, Zakaria ye Razi; arab. ابو بکر محمد بن زكريا الرازی‎; lat. Rhazes tai Rasis) (865–925) oli persialainen alkemisti ja filosofi, jota on pidetty myös islamilaisen maailman suurimpana lääkärinä. Al-Rāzi kirjoitti 184 teosta eri tieteen aloilta. Hän osasi persiaa ja muinaiskreikkaa ja tunsi intialaista Ayurveda-lääketiedettä. Filosofiassa hän puolusti platonismia aristotelismia vastaan.
Elämä

Al-Razi oli kotoisin Teheranin lähellä sijaitsevasta kaupungista (Ray), mistä myös hänen nimensä al-Rāzī tulee. Al-Razi toimi tarinan mukaan kotikaupungissaan sairaalan lääkärinä ennen siirtymistään samaan tehtävään abbasidikalifaatin uudessa pääkaupungissa Bagdadissa.
Teokset > Lääketiede

Al-Rāzīn kuuluisin lääketieteellinen teos oli mesenaatin eli Rayn kuvernöörin al-Mansurin mukaan nimetty Kitāb al-Manṣūrī. Kirjasta tuli islamilaisessa maailmassa hyvin vaikutusvaltainen, ja myös Euroopassa se levisi laajalle  Gerard Cremonalaisen 1100-luvulla tekemänä käännöksenä Liber ad Almansorem.
Toinen merkittävä teos oli valtavan laaja Kitāb al-ḥāwī fi al-tibb eli “Kattava kirja lääketieteestä”, joka julkaistiin postuumisti al-Razin kirjoituksista. Siinä al-Razi selosti kreikkalaista, syyrialaista, arabialaista ja intialaista lääketiedettä. Teos käännettiin latinaksi nimellä Continens. Al-Razia teki tunnetuksi myös Pieni teos isorokosta ja tuhkarokosta,  joka käännettiin mm. latinaksi ja kreikaksi.
Teokset > Muut tieteet

Al-Razin filosofiset kirjoitukset painuivat unohduksiin ja löydettiin uudelleen vasta 1900-luvulla. Vaikka hän piti itseään Platonin seuraajana, hänen näkemyksensä tästä filosofista poikkesivat siitä, miten suuret islamilaiset filosofit al-Fārābī, Avicenna (Ibn Sīnā) Averroës (Ibn Rushd) Platonia ymmärsivät.
Arvellaan hänen tutustuneen Demokritoksen ajatuksiin, sillä hänen oma atomiteoriansa aineen rakenteesta muistutti sitä. Muista teoksista tunnetaan The Spiritual Physick of Rhazes, joka on yleistajuinen teos etiikasta ja alkemiasta.
Al-Razi tutki luonnontieteitä tutkimalla eri aineiden ominaisuuksia. Tutkimusten perusteella hän luokitteli kemialliset aineet kasvi-, eläin- ja mineraaliperäisiin ja edelleen niiden alaluokkiin. Mineraaliperäisissä aineissa hän katsoi olevan kuusi ominaisuuksiltaan eroavaa alaluokkaa. Nämä tosin eivät täsmää nykyajan kemiallisen luokittelun kanssa, mutta idea aineiden luokittelemisesta on säilynyt.
Aiheesta muualla

Wikimedia Commonsissa on kuvia tai muita tiedostoja aiheesta .
Al-Razi — Muslim Philosophy (englanniksi)
The Time of Al-Razi (Arkistoitu – Internet Archive) — History of Islamic Science, The Alchemy Web Site (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Al-Razi
Käännös suomeksi
Afterlife (kappale)

| ”Afterlife” Dream Theater |
| --- | --- | --- |

Singlen tiedot
 Albumilta: When Dream and Day Unite
 Julkaistu: 1989
 Formaatti: CDS
 Tuottaja(t): Dream Theater & Terry Date
 Tyylilaji: progressiivinen metalli
 Kesto: 05.27
 Levy-yhtiö: Mechanic
Dream Theaterin muut singlet
| ”Status Seeker” 1989 | ”Afterlife” 1989 | ”Pull Me Under” 1992 |
Afterlife on Dream Theaterin toinen single. Se julkaistiin vuonna 1989 levymerkillä Mechanic Records.
Kappaleet

Afterlife – 05.27 (säv. Dream Theater, san. Charlie Dominici)
Kokoonpano

Charlie Dominici – laulu
John Petrucci – kitara
John Myung – basso
Kevin Moore – koskettimet
Mike Portnoy – rummut
Angoche

| Angoche entinen António Enes |
| --- | --- |
 Angochen kaupunginvaltuuston rakennus.
 Angoche
 Koordinaatit: 16°14′S, 39°55′E 
Valtio:  Mosambik
Maakunta:  Nampula
Piiri:  Angochen piiri
Aikavyöhyke:  UTC+2
Infobox OKVirheellinen NIMI-arvo: 
Angoche on hallinnollinen kunta ja kaupunki Angochen piirissä Nampulan maakunnassa Mosambikissa. Kaupungin nimi oli António Enes portugalilaisvallan aikana vuoteen 1976. Kaupunki sijaitsee Intian valtameren rannalla, ja sen lähistöllä on Koti-saaristo. Kaupungin asukasluku on noin 85 000 ja piirin noin 229 000.
Kaupunki on perustettu jo 1400-luvulla, ja se on ollut islamilainen markkinapaikka. Se oli Mosambikin vanhimpia siirtokuntia ja tärkeä kullan ja norsunluun kaupan solmukohta. Tämän ansiosta siitä tuli Angochen sulttaanikunta. Mutta 1500-luvun lopulla se jäi hieman eteläisemmän Quelimanen varjoon, mitä tulee sisämaaliikenteeseen. Angoche pysyi yhä mukana rannikkokaupassa sekä taloudellisena ja poliittisena keskuksena, jolla oli läheinen yhteys Mosambikin saareen.[lähde? ]
Angochesta tuli 1800-luvulla salainen orjakaupan piste, millaisena se pysyi 1860-luvulle. Tällöin Portugali hyökkäsi kaupunkiin. Vaikka portugalilaisten hallinto vakiintui vasta vuosikymmenien päästä, hyökkäys merkitsi Angochelle alamäkeä, eikä se ole saavuttanut entistä asemaansa.[lähde? ]
Nykyään Angoche on hiljainen ja hieman ränsistyneeltä vaikuttava piirikeskus. Siellä on kuitenkin hotelleja, sukellusmahdollisuus sekä lentokenttä.
Alueen pääkieli on bantukieliin kuuluva ekoti.
Aleksander Vinter

| Aleksander Vinter |
| --- | --- |

Henkilötiedot
Syntynyt: 16. huhtikuuta 1987 (ikä 37)
Muusikko
Taiteilijanimi:  Savant
Aktiivisena:  2009–
Tyylilajit:  elektroninen musiikki
Soittimet:  FL Studio 
Aiheesta muualla
Kotisivut
  [ Muokkaa Wikidatassa ] [ ohje ]  
Aleksander Vinter (s. 16. huhtikuuta 1987) on norjalainen muusikko, joka toimii tuottajana nimellä Savant ja on aiemmin toiminut tuottajana  nimillä Vinter in Hollywood,  Vinter in Vegas, Datakrash, Blanco, Megatron, Numa, The Protos ja Twin World. Hän väittääkin musikaalisen lahjakkuutensa johtuvan savantismin tuomasta erikoiskyvystä ja pystyvänsä luomaan lähes albumin pituisia musiikkikokonaisuuksia vain muutamassa päivässä. Hänellä on diagnosoitu useita neurologisia poikkeavuuksia, muun muassa Aspergerin oireyhtymä. Aleksander Vinterin kerrotaan tehneen ainakin 10 000 kappaletta.
Aleksander Vinter julkaisi ensialbuminsa Outbreak vuonna 2009 nimellä Vinter in Hollywood. Albumi oli ehdolla vuoden 2009 Spellemannsprisenin elektronisen musiikin kategoriassa. Vuonna 2011 Vinter teki sopimuksen SectionZ Records levy-yhtiön kanssa ja julkaisi albumit Mamachine ja Ninür.
Diskografia > Albumit

| Nimi | Tiedot |
| --- | --- |
Outbreak (Vinter in Hollywood):  Julkaistu: 7. toukokuuta 2009  Levy-yhtiö: So French Records  Muoto: Digitaalinen lataus
Mamachine (Vinter in Hollywood):  Julkaistu: 2. kesäkuuta 2011  Levy-yhtiö: SectionZ Records  Muoto: Digitaalinen lataus
Ninür (Savant):  Julkaistu: 11. marraskuuta 2011  Levy-yhtiö: SectionZ Records  Muoto: Digitaalinen lataus
Vario (Savant):  Julkaistu: 22. helmikuuta 2012  Levy-yhtiö: SectionZ Records  Muoto: Digitaalinen lataus
Overworld (Savant):  Julkaistu: 6. kesäkuuta 2012  Levy-yhtiö: SectionZ Records  Muoto: Digitaalinen lataus
ISM (Savant):  Julkaistu: 9 syyskuuta 2012  Levy-yhtiö: SectionZ Records  Muoto: Digitaalinen lataus
Alchemist (Savant):  Julkaistu: 12 joulukuuta 2012  Levy-yhtiö: SectionZ Records  Muoto: Digitaalinen lataus
Overkill (Savant):  Julkaisu: 7. maaliskuuta 2013  Levy-yhtiö: SectionZ Records  Muoto: Digitaalinen lataus
Cult (Savant):  Julkaistu: 7. heinäkuuta 2013  Levy-yhtiö: SectionZ Records  Muoto: Digitaalinen lataus
Orakel (Savant):  Julkaistu: 11. joulukuuta 2013  Levy-yhtiö: Savant Love  Muoto: Digitaalinen lataus
Protos (Savant):  Julkaistu: 9. elokuuta 2014  Levy-yhtiö: SectionZ Records  Muoto: Digitaalinen lataus
ZION (Savant):  Julkaisu: 13. joulukuuta 2014  Levy-yhtiö: SectionZ Records  Muoto: Digitaalinen lataus
Invasion (Savant):  Julkaisu: 26. tammikuuta 2015  Muoto: Digitaalinen lataus  Ilmainen
Diskografia > Singlet

| Nimi | Tiedot |
| --- | --- |
Virus (Vinter in Hollywood):  Julkaistu: 2009  Levy-yhtiö: So French Records
Ride Like The Wind (Vinter in Hollywood:  Julkaistu: 2010 (ilmainen)  Levy-yhtiö: SectionZ Records
Ninür (Savant):  Julkaistu: 2011  Levy-yhtiö: SectionZ Records
Light Years (ft. Razihel) (Savant):  Julkaistu: 2013  Levy-yhtiö: SectionZ Records

Fire (Savant):  Julkaistu: 2016  Levy-yhtiö: Omakustanteinen
Aiheesta muualla

About Savant, MTV (Arkistoitu – Internet Archive)
Savant, Beatport
SAVANT: Who is Savant?, Onesheet
American Academy of Arts and Sciences

| American Academy of Arts and Sciences |
| --- | --- |

Perustettu:  1780
Tyyppi:  tiedeyhteisö
Päämaja:  Cambridge, Massachusetts
Toiminta-alue:  Yhdysvallat
Aiheesta muualla
Sivusto
Infobox OKNimi-testi OK: 
Yhteisön päämaja.
American Academy of Arts and Sciences on vuonna 1780 perustettu yhdysvaltalainen tiedeyhteisö, jossa vuonna 2006 oli 4 000 jäsentä ja 600 ulkomaista kunniajäsentä. Jäsenistössä on yli 170 nobelistia. Huhtikuussa 2006 yhteisö kutsui suomalaisen akatemiaprofessori Ilkka Hanskin ulkomaiseksi kunniajäsenekseen.
Aiheesta muualla

http://www.amacad.org/
Alkaptonuria

Alkaptonurian aiheuttamia pigmenttimuutoksia kasvoissa
Alkaptonuria on erittäin harvinainen perinnöllinen aminohappoaineenvaihdunnan häiriö, jossa homogentisaattia kertyy elimistöön. Nämä kertymät hapettuvat bentsokinonietikkahapoksi, joka aiheuttaa okronoosiin liittyviä kudosten värimuutoksia ja nivelvaurioita.
Alkaptonuria on autosomissa peittyvästi periytyvä sairaus. Syynä ovat HGD-geenin mutaatiot. Joissain tapauksissa on kuvattu vallitseva autosomaalinen periytymistapa, mutta näissä tapauksissa taustalla on todennäköisesti ollut eri geenin mutaatio.
Oireet

Alkaptonuriassa virtsa värjäytyy siniseksi, tumman harmaaksi tai mustaksi. Muita oireita ei tavallisesti esiinny lapsuudessa, ja sairaus saattaa jäädä lapsella toteamatta. Nivelsairauden oireita kehittyy usein noin 30 ikävuoden paikkeilla. Tällöin ilmenee alaselän kipua, jäykkyyttä ja liikeradan rajoittumista. Selkäoireet etenevät rinta- ja niskarankaan. Lopulta kehittyy kyfoskolioosia ja toimintakyky rajoittuu huomattavasti. Useimmilla potilailla on krooninen nivelkipu ja rajoittunut liikkuvuus. Rusto voi tulla lopulta hauraaksi ja murtua. Homogentisaattia voi kertyä lähes mihin tahansa kehon osaan. Alkaptonurian aiheuttamat terveysongelmat ovatkin laaja-alaisia. Monille kehittyy ruskeita tai mustia pisteitä silmänvalkuaisiin. Tummaa pigmenttiä kehittyy usein myös korvalehtiin ja sormiin. Hiessä saattaa esiintyä värimuutoksia, jotka voivat liata vaatteita ja aiheuttaa ihon värjäytymistä musta- tai sinilaikkuiseksi. Usein ihon värjäytyminen on selkeintä poskissa, otsalla, kainaloissa ja sukupuolielinten alueella. Kynnet voivat muuttua sinertäviksi tai rusehtaviksi. Vaikku saattaa muuttua punertavan ruskeaksi tai mustaksi. Alkaptonurian yhteydessä esiintyvä okronoosi voi aiheuttaa jänteiden, useimmin akillesjänteen repeytymistä ja repeämien heikkoa parantumista. Luunmurtumariski on alkaptonuriassa jonkin verran koholla.
Keuhkoja lähellä sijaitsevien luu- ja lihasmuutosten takia alkaptonuriaa sairastavalle voi kehittyä hengenahdistusta ja hengitysvaikeuksia. Sydänläppiä ympäröivät homogentisaattikertymät ja verisuonimuutokset puolestaan voivat aiheuttaa sydänsairauden. Sydänläppien korvaaminen voi tulla tarpeeseen. Varsinkin aorttaläpän vian riski kuuluu alkaptonuriaan, minkä lisäksi sepelvaltimot tai aortta voivat kalkkeutua. Yleensä mahdolliset sydänongelmat kehittyvät 50–60-vuotiaana tai myöhemmin. Osalla potilaista homogentisaattikertymät aiheuttavat mustien kivien muodostumista munuaisiin, virtsarakkoon, eturauhaseen tai sylkirauhasiin.
Diagnostiikka, hoito, ennuste ja esiintyvyys

Alkaptonuria voidaan todeta virtsanäytteen orgaanisten happojen tutkimisen pohjalta. Näin havaitaan suuresti kohonnut homogentisaattitaso. Sairastuneilla homogentisaattia erittyy virtsaan noin viisi grammaa päivässä.
Alkaptonuriaa sairastavaa hoidetaan oireenmukaisilla tukitoimenpiteillä. Nitisinonilääkitystä saatetaan käyttää. Se voi hidastaa oirekuvan etenemistä. Tarpeen mukaan voidaan hyödyntää muun muassa fysioterapiaa, leikkauksia ja kipulääkkeitä. Proteiinin saannin rajoittamisesta on hyötyä taudin hoidossa. Alkaptonuria vaikuttaa huomattavasti elämänlaatuun. Krooninen kipu voi olla yhtämittainen, ja liikkumisen apuvälineitä tarvitaan usein. Kuitenkaan alkaptonurian ei ole todettu juuri vaikuttavan elinajanodotteeseen. Sydänongelmat silti heikentävät ennustetta. Useimmissa etnisissä ryhmissä alkaptonurian esiintyvyyden on arvioitu vaihtelevan välillä 1/250 000–1/1 000 000. Yhdysvalloissa arvioitu esiintyvyys on 1/1 000 000. Jonkin verran tavallista korkeampi esiintyvyys on havaittu afrikkalaistaustaisessa väestössä. Selvästi tavallista suurempia esiintyvyyslukuja on kuvattu Slovakiassa ja Dominikaanisessa tasavallassa. Vaikka alkaptonuriaa esiintyy yhtäläisesti miehillä ja naisilla, on oirekuva keskimäärin hankalampi miehillä.
Historia

Archibald Garrod totesi vuonna 1898 alkaptonurian johtuvan homogentisaatin ylimäärästä. Vuonna 1902 hän osoitti sairauden periytyvän Mendelin lakien mukaisella tavalla. Tapaus oli genetiikan alalla merkittävä, koska tällöin ensimmäisen kerran osoitettiin vaihtelevan kemiallisen ominaisuuden mendeliläinen periytyminen. Alkaptonurian taustalla oleva mutaatio paikannettiin kuitenkin vasta vuonna 1996.
Mija Schrey

Mija Schrey (s. 1987) on suomalainen cheerleader.
Schrey ja Mika Pennanen voittivat vuonna 2011 paristunt-sarjan kultaa International Cheer Unionin (ICU) järjestämissä cheerleadingin MM-kilpailuissa. Kyseessä oli ensimmäinen Suomea edustaneiden voittama cheerleadingin MM-kulta. Schrey aloitti cheerleadingin harrastamisen vuonna 2000 ja on voittanut kilpaurallaan MM-kullan lisäksi myös useita Suomen ja Euroopan mestaruuksia. Seuroja, joita hän on edustanut, ovat helsinkiläiset Golden Spirit ja Funky Team, minkä lisäksi hän on kuulunut myös Kentuckyn yliopiston White Squadiin.
Schrey ja Pennanen osallistuivat vuonna 2011 televisiokanava Nelosen esittämän Talent Suomen kolmannelle tuotantokaudelle. He sijoittuivat ohjelman marraskuisessa finaalissa kolmanneksi.
Aitojasmiini

| Aitojasmiini |
| --- | --- |
 Aitojasmiinin kukkia
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Asteridit
Lahko::  Lamiales
Heimo::  Oliivikasvit Oleaceae
Suku::  Jasmiinit Jasminum
Laji::  Aitojasmiini grandiflorum  L.
Katso myös
   Aitojasmiini Wikispeciesissä   Aitojasmiini Commonsissa 
Infobox OKVirheellinen NIMI-arvo: 
Aitojasmiini (Jasminum grandiflorum) on jasmiinien sukuun kuuluva ainavihanta tai kesävihanta kasvi.